শাকিব আল হাসানকে ম্যান অফ দ্য সিরিজের পুরস্কারে পুরস্কৃত করা হয়। তিনি বলেন, প্রথম টেস্ট হারার পর অসাধারণ পারফরম্যান্স দেখিয়েছে ছেলেরা। প্রতক্যের ভেতর বিশ্বাস ছিল আমরা ফিরে আসতে পারবো। দলের প্লেয়াররা নিজের সামর্থ্য অনুযায়ী একশ শতাংশ উজাড় করে দিয়েছে মাঠে। আমাদের টি-২০ রেকর্ড খুব একটা ভালো নয় কিন্তু এই জয়ের ফলে অনেক বেশি আত্মবিশ্বাস পাবো। আমি বলেছিলাম ছেলেদের মাঠে কঠোর পরিশ্রম করো আর কিছুর দরকার নেই। আমরা ২০১৫ থেকে ওয়ানডে ভালো খেলছি সুতরাং জানি কিভাবে টাইট ম্যাচ জিততে হয়। এখন আমাদেরকে বেশি করে টেস্ট ক্রিকেটে ফোকাস করতে হবে, তাছাড়াও দেশের বাইরে আরও বেশি ভালো পারফরম্যান্স দেখাতে হবে। এখানে খেলতে এসে আমাদের খুব ভালো লাগছে বাংলাদেশি দর্শকদের সমর্থন দেখে। তারাও আমাদের দলের ১২তম সদস্যের মতো কাজ করেছে।